ROMÂNIA SE APROBA,






 SE APROBĂ
PRIMĂRIA MUNICIPIULUI TIMISOARA




 P R I M A R

DIRECŢIA URBANISM 




Dr. Ing. GHEORGHE CIUHANDU

SERVICIUL PLANIFICARE URBANĂ

Nr.U92007-002927/14.05.2007
REFERAT

privind aprobarea Planului Urbanistic de Detaliu “LOCUINŢĂ COLECTIVĂ S+P+2E+M”, Str. Tosca - Str. Vasile Voiculescu, Timişoara


Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara;


Având în vedere solicitarea înregistrată cu nr. U92007-002927/03.05.2007 privind aprobarea Planului Urbanistic de Detaliu “LOCUINŢĂ COLECTIVĂ S+P+2E+M”, Str. Tosca - Str. Vasile Voiculescu, Timişoara;

Având în vedere prevederile Certificatului de Urbanism, nr. 891/16.02.2007;


Propunem Comisiilor din cadrul Consiliului Local al Municipiului Timisoara analizarea şi avizarea din punct de vedere urbanistic a documentaţiei Plan Urbanistic de Detaliu “LOCUINŢĂ COLECTIVĂ S+P+2E+M”, Str. Tosca - Str. V. Voiculescu, Timişoara.


Planul Urbanistic de Detaliu este elaborat de proiectantul S.C. Pilot Team S.R.L., proiect nr.3.03/2007, la cererea beneficiarilor Albu Oliver şi Petroi Nicolae.

Terenul studiat în cadrul P.U.D. este situat în intravilanul municipiului Timişoara, în zona de sud a oraşului, în zona Calea Urseni - str. Gavril Muzicescu, pe strada Tosca.


Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.

Conform Planului Urbanistic General al Municipiului Timişoara pentru acest amplasament, cuprins în UTR 70, este stabilită funcţiunea de locuinţe individuale şi funcţiuni complementare.

Terenul a fost reglementat din punct de vedere al funcţiunii şi prin P.U.D. "Muzicescu - Calea Urseni", aprobat prin H.C.L. nr. 18/2001, stabilindu-se funcţiunea de locuinte individuale, în regim de înaltime D+P+2E+M.


Terenul detaliat în cadrul P.U.D. însumează o suprafaţa totală de 2400 mp., fiind constituit din parcela cu numărul cadastral 14241/1/1, înscrisă în CF nr. 132482, cu suprafaţa de 1224 mp., proprietatea lui Albu Oliver şi parcela cu numărul cadastral 14241/1/29, înscrisă în CF nr. 132484, cu suprafaţa de 1176 mp. proprietatea lui Petroi Nicolae. Terenul se va unifica după aprobarea documentaţiei faza P.U.D..

Prin P.U.D. “LOCUINŢĂ COLECTIVĂ S+P+2E+M”, Str. Tosca - Str. Vasile Voiculescu, Timişoara se propune realizarea unei zone cu funcţiunea de locuinţe colective şi funcţiuni complementare (comerţ, servicii, birouri) şi amplasarea pe sit a unui imobil cu locuinţe colective cu regim de înălţime S+P+2E+M, conform planşei de Reglementări urbanistice anexată. Funcţiunea dominantă a sitului devine cea de locuire colectivă, iar parterul poate fi ocupat de servicii, birouri sau comerţ. Numărul total de apartamente considerat a se realiza va fi de maxim 36 de apartamente. 

Accesul auto pe parcela se va face din strada Vasile Voiculescu. Locurile de parcare pentru funcţiunile propuse, în conformitate cu Regulamentul Local de Urbanism, sunt asigurate în subsolul imobilului pentru locuinţe, fiind prevăzut câte un loc de parcare pentru fiecare apartament, iar pentru funcţiunile complementare prevăzute la parter (servicii şi comerţ) se vor realiza locuri de parcare supraterane în incintă. Accesul în parcajul colectiv subteran se va realiza din incintă, pe o bretea cu sens unic cu intrare de pe str. Vasile Voiculescu şi ieşire pe str. Ioan Stoia Udrea.
Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G. aprobat prin HCL nr. 157/2002.

Indicii propuşi prin prezenta documentaţie sunt:



POT maxim = 50 %


CUT maxim = 2,6


Regimul maxim de înălţime stabilit pentru amplasament este S+P+2E+M.

Sunt prevăzute bransamente la reţelele edilitare existente în zonă, pentru a deservi obiectivul propus. Se vor respecta condiţiile impuse de prin avizele eliberate de deţinătorii de reţele şi utilităţi publice.


Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)


Planul Urbanistic de Detaliu “LOCUINŢĂ COLECTIVĂ S+P+2E+M”, Str. Tosca - Str. Vasile Voiculescu, Timişoara se va integra în Planul Urbanistic General al Municipiului Timişoara şi va avea o valabilitate de 10 ani.

